Diari Oficial de la Generalitat Valenciana


Sumari del DOGV 9880, del 28-06-2024 (2024/6285)

CORRECCIÓ d'errades de l'Orde 12/2024, de 20 de maig, de la Conselleria d'Educació, Universitats i Ocupació, per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6285


Data del document
:   18-06-2024

Organisme emissor
:   Labora Servei Valencià d'Ocupació i Formació

Tipus de document
:   Correcció d'errades

Correcció d'errades

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

CORRECCIÓ d'errades de l'Orde 12/2024, de 20 de maig, de la Conselleria d'Educació, Universitats i Ocupació, per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana. [2024/6285]  
Advertides omissions en l'Orde 12/2024, de 20 de maig, de la Conselleria d'Educació, Universitats i Ocupació, per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana, publicada en el Diari Oficial de la Generalitat Valenciana núm. 9856, de 24 de maig de 2024, es procedix a la seua esmena.  
  
Primer  
En l'article 4.1, on diu:  
«1. Les persones destinatàries d'estes subvencions són les persones desocupades i inscrites com a demandants d'ocupació en Labora Servici Valencià d'Ocupació i Formació que pertanguen a algun col·lectiu d'atenció prioritària per a l'ocupació: entre altres, jóvens, persones en situació de desocupació de llarga duració, persones de més de 50 anys, persones amb discapacitat, persones en situació o risc d'exclusió social i dones víctimes de violència de gènere. Així mateix, són destinatàries les persones amb discapacitat procedents d'enclavaments laborals, a les quals s'exceptua dels requisits de desocupació i inscripció.»  
  
  
Ha de dir:  
«1. Les persones destinatàries d'estes subvencions són les persones desocupades i inscrites com a demandants d'ocupació en Labora Servici Valencià d'Ocupació i Formació que pertanguen a algun col·lectiu d'atenció prioritària per a l'ocupació: entre altres, jóvens, persones en situació de desocupació de llarga duració, persones de més de 50 anys, persones amb discapacitat, persones en situació o risc d'exclusió social i dones víctimes de violència de gènere. Així mateix, són destinatàries les persones amb discapacitat procedents de Centres Especials d'Ocupació, a les quals s'exceptua dels requisits de desocupació i inscripció».  
  
Segon  
En la lletra k) de l'article 5, on diu:  
«k) Persones que hagueren tingut algun contracte indefinit o fix-discontinu (encara que es trobaren en període d'inactivitat) en els 3 mesos previs a la contractació, llevat que la nova contractació corresponga a un grup de cotització superior i resulte adequada al nivell i currículum de la titulació acadèmica oficial que acredite. Les titulacions d'Educació Secundària Obligatòria i Batxillerat no habiliten esta excepció.»  
  
Ha de dir:  
«k) Persones que hagueren tingut algun contracte indefinit o fix-discontinu (encara que es trobaren en període d'inactivitat) en els 3 mesos previs a la contractació, llevat que procedisquen de Centres Especials d'Ocupació o la nova contractació corresponga a un grup de cotització superior i resulte adequada al nivell i currículum de la titulació acadèmica oficial que acredite. Les titulacions d'Educació Secundària Obligatòria i Batxillerat no habiliten esta excepció.»  
  
València, 18 de juny de 2024.- El conseller d'Educación, Universitats i Ocupació: José Antonio Rovira Jover.